17.11.2010 13:37   Julgeolekutaset tõsteti raudtee- ja lennujaamades, vahendasid Reuters ja BBC.    "Olukord Saksamaal on muutunud tõsisemaks," ütles siseminister Thomas de Maiziére. "Meil on selgeid viiteid reale rünnakutele, mis on planeeritud novembri lõpuks," lisas ta.    De Maiziere'i sõnul saadi vihje võimaliku rünnaku kohta ühelt teiselt riigilt, mida ta aga ei nimetanud.    Minister ütles Berliinis peetud pressikonverentsil, et on olemas põhjus muretsemiseks, kuid mitte hüsteeriaks.    De Maiziére'i sõnul võib terrorioht olla Jeemeni päritolu  rühmitustega seotud.